Κεφτέδες φούρνου σε μείγμα ξύγαλο-γιαούρτι και πικάντικες πίτες
Οι ψητοί κεφτέδες με μείγμα από γιαούρτι είναι γνωστοί στην Ελλάδα, όμως εδώ τα υλικά είναι ελαφριά, μυρωδάτα και η συνταγή απεγκλωβίζεται από τις βαριές υφές της.
350 γρ. κιμάς μοσχαρίσιος + 350 γρ. κιμάς χοιρινός + 350 γρ. κιμάς αρνίσιος, όλοι περασμένοι δύο φορές από την κιμαδομηχανή, 2 ξερά κρεμμύδια, τριμμένα, 1 σκελίδα σκόρδου, ψιλοτριμμένη, 1/2 κουτ. γλυκού ξερή ρίγανη, 2 αυγά, 200 γρ. ψίχα ψωμιού, μουλιασμένη, στυμμένη, 100 ml ελαιόλαδο, 1 κουτ. γλυκού μουστάρδα, 2 κουτ. σούπας κουκουνάρι, 1/3 μάτσο μαϊντανός, ψιλοκομμένος, αλάτι, φρεσκοτριμμένο πιπέρι, αλεύρι για το πανάρισμα ηλιέλαιο για το τηγάνισμα, 150 γρ. γιαούρτι στραγγιστό, 150 γρ. ξύγαλο Σητείας (δροσερό φρέσκο αλειφωτό τυρί -σε παντοπωλεία και ντελί), 20 ml ελαιόλαδο, 1 κρόκος αυγού, 1/4 κουτ. γλυκού αλάτι, 1 κουτ. γλυκού ψιλοκομμένος φρέσκος δυόσμος, 1-2 μεγάλες αραβικές πίτες, σε μικρά τρίγωνα, 1/2 σκελίδα σκόρδου, ψιλοτριμμένη, 2 κουτ. σούπας ελαιόλαδο, 1/4 κουτ. γλυκού καπνιστή πάπρικα, 1/4 κουτ. γλυκού σουμάκι (ξινούτσικο μπαχαρικό με σκούρο κόκκινο χρώμα -σε μπαχαράδικα και παντοπωλεία), 1/2 κουτ. γλυκού ψιλοκομμένο φρέσκο δεντρολίβανο και φρέσκο θυμάρι, ανακατεμένα
Για να φτιάξουμε κεφτέδες φούρνου σε μείγμα ξύγαλο-γιαούρτι και πικάντικες πίτες, σε ένα μπολ ζυμώνουμε για 5 λεπτά τους κιμάδες, το κρεμμύδι, το σκόρδο, τη ρίγανη, τα αυγά, το ψωμί, το ελαιόλαδο, τη μουστάρδα, το κουκουνάρι, το μαϊντανό, αλάτι και πιπέρι, μέχρι να φτιάξουμε ένα ομοιογενές μείγμα. Το ραντίζουμε με λίγο ελαιόλαδο, καλύπτουμε το μπολ με διάφανη μεμβράνη και το βάζουμε στο ψυγείο για 1 ώρα τουλάχιστον.Πλάθουμε κεφτέδες μετρίου μεγέθους, περίπου όσο ένα μεγάλο καρύδι και τους πιέζουμε να πλατύνουν ελαφρώς. Ρίχνουμε ηλιέλαιο σε ένα αντικολλητικό τηγάνι με τη στάθμη του να μην ξεπερνά τα 2 εκ. από τον πάτο του σκεύους. Το ζεσταίνουμε σε μέτρια προς δυνατή φωτιά, μέχρι να κάψει.Αλευρώνουμε τους κεφτέδες και τους τηγανίζουμε σε μικρές δόσεις, μέχρι να ροδίσουν καλά και από τις δύο πλευρές. Τους μεταφέρουμε σε ένα μέτριο ταψί, λαδωμένο.Σε ένα μπολ ανακατεύουμε το σκόρδο, το ελαιόλαδο, την πάπρικα, το σουμάκι και τα μυρωδικά και αλείφουμε τις κομμένες πίτες. Τις ψήνουμε σε προθερμασμένο φούρνο, στους 150° C, για 4-5 λεπτά, μέχρι να ροδίσουν.Προθερμαίνουμε το φούρνο στους 200° C. Σε μεγάλο μπολ ανακατεύουμε όλα τα υλικά.Ρίχνουμε κουταλιές από το μείγμα πάνω και ανάμεσα στους κεφτέδες και τους ψήνουμε για λίγα λεπτά, μέχρι το μείγμα να ροδίσει. Σερβίρουμε με τις πίτες και ντοματοσαλάτα με ξερό κρεμμύδι και μαϊντανό.
Ανάμεικτος κιμάς,Γιαούρτι